OpenLLM-France/wikimedia huggingface dataset:
# Sharon (Nou Hampshire)

Sharon és una població dels Estats Units a l'estat de Nou Hampshire. Segons el cens del 2000- tenia 360 habitants.

## Demografia

Segons el cens del 2000, Sharon tenia 360 habitants, 138 habitatges, i 113 famílies. La densitat de població era de 9,5 habitants per km².
Dels 138 habitatges en un 37% hi vivien nens de menys de 18 anys, en un 73,2% hi vivien parelles casades, en un 5,8% dones solteres, i en un 18,1% no eren unitats familiars. En el 14,5% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,4% tenia menys de 18 anys, un 5,6% entre 18 i 24, un 27,5% entre 25 i 44, un 31,4% de 45 a 60 i un 11,1% 65 anys o més.
L'edat mediana era de 41 anys. Per cada 100 dones de 18 o més anys hi havia 117,6 homes.
La renda mediana per habitatge era de 66.250$ i la renda mediana per família de 75.325$. Els homes tenien una renda mediana de 51.071$ mentre que les dones 29.375$. La renda per capita de la població era de 29.478$. Entorn de l'1,8% de les famílies i el 3,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sharon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sharon». American Fact Finder. Oficina del Cens dels Estats Units, 12-01-2010.
# Sharon Christa Corrigan McAuliffe

Sharon Christa Corrigan McAuliffe (2 de setembre del 1948 – 28 de gener del 1986), nascuda Sharon Christa Corrigan, fou una professora estatunidenca de Concord (Nou Hampshire) i un dels set tripulants morts a l'accident del transbordador espacial Challenger. Nasqué a Boston, Massachusetts i es llicencià en educació i història al Framingham State College el 1970, i obtingué un Màster d'Art de la Universitat de Bowie State el 1978. El 1982 acceptà una feina com a professora d'estudis socials al Concord High School.
El 1985, McAuliffe fou elegida d'entre més d'11.000 candidats per participar en el Projecte Teacher in Space de la NASA, i estava previst que esdevingués la primera professora a anar a l'espai. Com a membre de la missió STS-51-L, havia de dur a terme experiments i donar dues lliçons des del transbordador espacial Challenger. El 28 de gener del 1986, la nau es desintegrà 73 segons després d'enlairar-se. Després de la seva mort, escoles i beques foren anomenades en honor seu, i el 2004 se li atorgà a títol pòstum la Medalla d'Honor de l'Espai del Congrés.

## Referències

* ↑ «Teachers in Space: A Chronology» p. Vol. 17, Issue 20, p.12. Education Week, 28-01-2998. [Consulta: 9 gener 2009].
# Sharon (Oklahoma)

Sharon és un poble dels Estats Units a l'estat d'Oklahoma. Segons el cens del 2000 tenia 122 habitants.

## Demografia

Segons el cens del 2000, Sharon tenia 122 habitants, 45 habitatges, i 32 famílies. La densitat de població era de 392,5 habitants per km².
Dels 45 habitatges en un 33,3% hi vivien nens de menys de 18 anys, en un 66,7% hi vivien parelles casades, en un 0% dones solteres, i en un 26,7% no eren unitats familiars. En el 24,4% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,18.
Per edats la població es repartia de la següent manera: un 31,1% tenia menys de 18 anys, un 2,5% entre 18 i 24, un 28,7% entre 25 i 44, un 15,6% de 45 a 60 i un 22,1% 65 anys o més.
L'edat mediana era de 36 anys. Per cada 100 dones de 18 o més anys hi havia 100 homes.
La renda mediana per habitatge era de 45.000 $ i la renda mediana per família de 46.667 $. Els homes tenien una renda mediana de 24.688 $ mentre que les dones 28.333 $. La renda per capita de la població era de 12.444 $. Entorn del 10% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sharon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Sharon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Socket 1366

Socket LGA 1.366 és una implementació de socket per a processadors Intel Core i7, que es caracteritza per presentar una arquitectura molt diferent a les anteriors línies de processadors per socket 775 i anteriors. Entre les novetats hi ha, el port de comunicació directa entre el processador i la memòria RAM i l'eliminació del FSB.
# Socket 370

El Socket 370 és un tipus de sòcol de CPU per microprocessadors, usat per primera vegada per l'empresa Intel per als seus processadors Pentium III i Celeron en substitució en els ordinadors personals de la vella interfície de ranura Slot 1. El "370" es refereix al nombre d'orificis en el sòcol per als pins del processador. Les versions modernes del sòcol 370 es troben generalment en les plaques base Mini-Mini-ITX i en els sistemes integrats. El sòcol 370 va ser utilitzat originalment per als processadors Intel Celeron, però es va convertir més endavant en plataforma per al processador Coppermine i els processadors Pentium III de Tualatin, així com per als processadors Cyrix III de Via-Cyrix, posteriorment anomenats VIA C3. Algunes placa mare que van utilitzar el sòcol 370, suportar processadors Intel en configuracions duals, d'altres van permetre l'ús d'un processador en sòcol 370 o ranura Slot 1, en forma excloent. Aquesta plataforma no és del tot obsoleta, però el seu ús es limita avui als usos esmentats, sent reemplaçat posteriorment pels sòcols 423/478/775 (per als processadors Pentium 4 i de base 2). L'empresa Via encara produeix processadors per sòcol 370, però està emigrant cada vegada més a la línia de processadors Ball grid array (BGA).
# Greater Landover

Greater Landover és una concentració de població designada pel cens dels Estats Units a l'estat de Maryland. Segons el cens del 2000 tenia 22.900 habitants.

## Demografia

Segons el cens del 2000, Greater Landover tenia 22.900 habitants, 7.696 habitatges, i 5.656 famílies. La densitat de població era de 2.146,1 habitants/km².
Dels 7.696 habitatges en un 40,9% hi vivien nens de menys de 18 anys, en un 32% hi vivien parelles casades, en un 34% dones solteres, i en un 26,5% no eren unitats familiars. En el 20,4% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,4.
Per edats la població es repartia de la següent manera: un 33,3% tenia menys de 18 anys, un 9,9% entre 18 i 24, un 31,7% entre 25 i 44, un 20% de 45 a 60 i un 5,2% 65 anys o més.
L'edat mediana era de 30 anys. Per cada 100 dones de 18 o més anys hi havia 78,4 homes.
La renda mediana per habitatge era de 37.730 $ i la renda mediana per família de 38.315 $. Els homes tenien una renda mediana de 30.474 $ mentre que les dones 30.083 $. La renda per capita de la població era de 15.191 $. Entorn del 13,8% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greater Landover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Greater Landover». American Fact Finder. Oficina del Cens dels Estats Units, 12-01-2010.
# Lib (Illes Marshall)

Lib (en marshallès: Ellep) és una illa de l'oceà Pacífic que forma un districte legislatiu de la cadena de Ralik de les Illes Marshall. Té una superfície de tan sols 0,93 km² i el 2021 tenia 156 habitants.

## Història

El primer albirament registrat pels europeus de l'illa Lib va tenir lloc el 8 de gener de 1565 pel navegant espanyol Alonso de Arellano comandant el patatxo San Lucas. Va ser anomenat per Arellano com Los Nadadores. En el seu relat sobre l'albirament Arellano indicà que els seus habitants remarien bé en una galera perquè eren grans i guerrers, experts en llançar pedres amb fones. També comentà que es trobava a mil llegües de terra ferma.
El capità Thomas Dennet, del vaixell britànic Britannia, va albirar l'illa el 1797 en la ruta d'Austràlia a la Xina i la va anomenar Princess Island.

## Referències

* ↑ Marshallese-English Dictionary - Place Name Index
* ↑ «Republic of the Marshall Islands 2021 Census Report, Volume 1: Basic Tables and Administrative Report». Pacific Community (SPC): Statistics for Development Division. Pacific Community, May 30, 2023. Arxivat de l'original el 2023-09-27. [Consulta: September 27, 2023].
* ↑ Sharp, Andrew. The discovery of the Pacific Islands, 1960, p. 34. OCLC 1148833946.
* ↑ Sharp, Andrew. The Discovery of the Pacific Islands. Second. Oxford: Clarendon Press, 1962, p. 177–8. OCLC 221102993.
# Brentino Belluno

Brentino Belluno és un comune (municipi) de la província de Verona, a la regió italiana del Vèneto, situat a uns 110 quilòmetres a l'oest de Venècia i a uns 25 quilòmetres al nord-oest de Verona.
A 1 de gener de 2020 la seva població era de 1.343 habitants.
Brentino Belluno limita amb els següents municipis: Avio, Caprino Veronese, Dolcè, Ferrara di Monte Baldo i Rivoli Veronese.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# People Are People (àlbum)

People are People és una recopilació del grup anglès de pop electrònic Depeche Mode, apareguda el 2 de juliol de 1984 i publicada pel segell estatunidenc Sire Records.
Després de l'èxit que el senzill "People are people" va tenir tant a Europa com als Estats Units, Sire Records decidí d'aprofitar l'ocasió per editar una recopilació amb temes seleccionats d'entre el material més recent de Depeche Mode, per preparar el llançament del següent disc del grup, Some Great Reward.
Les cançons que s'hi inclouen estan extretes dels discos A Broken Frame i Construction Time Again (curiosament, Speak & Spell en va quedar exclòs), juntament amb dues cares B, "Now, this is fun" (del senzill "See you") i "Work hard", d'"Everything counts", que aquí apareix en versió Maxi-single. Cal destacar que les versions dels temes "Love, in itself" i "Pipeline" són lleugerament modificades respecte de les incloses al disc Construction Time Again, ja que en el disc les tres primeres cançons -és a dir, aquestes dues i "More than a party"- estan fusionades, mentre que aquí s'ofereixen de manera "independent".

## Llista de cançons

Totes les cançons foren escrites i compostes per Martin Gore excepte les indicades.

## Dades

* Depeche Mode: David Gahan, Martin Gore, Andrew Fletcher, Alan Wilder.
* Temes escrits per Martin L. Gore excepte "Work Hard" (M.L.Gore/A.C.Wilder)
* Temes cantats per David Gahan excepte "Pipeline" (cantat per Martin Gore) i "People are People", cantada a duet entre tots dos.

## Enllaços externs

* Informació sobre el disc Arxivat 2012-08-31 a Wayback Machine.
# Carrer de Jesús (Reus)

El carrer de Jesús és un carrer de la ciutat de Reus, estret i transitat, que va des de la plaça del Mercadal al portal de Jesús, una antiga porta de la muralla, avui inexistent. Se n'havia dit carrer dels Pasquals quan quedava tancat per la muralla. L'any 1503 es va obrir el portal, que servia per anar al convent franciscà de santa Maria de Jesús, avui església de Sant Francesc, construïda quinze anys abans. El portal i el carrer van agafar el nom del convent. L'any 1936 se li va donar el nom de Lina Òdena, miliciana morta a mans dels falangistes aquell any. Amb el franquisme va tornar el nom antic.
La seva continuació és el carrer del Vent, després de travessar el raval de Jesús. A la banda dreta, sortint del Mercadal, hi destaquen dues cases: la casa Navàs, a la cantonada, de Lluís Domènech i Montaner, amb una façana lateral característica i un pati al primer pis, i al costat la casa Iglésies Òdena, de Pere Caselles, un edifici de planta baixa i tres pisos format per tres escales de veïns, que pel tractament unitari de la façana dona la impressió que es tracta d'un únic edifici molt ample. També és interessant la casa del número 23, un habitatge entre mitjaneres d'estil modernista, estructurat en planta baixa i dos pisos superiors. Al final del carrer, al portal, on el carrer s'eixampla, hi ha cal Munné, que té façana a tres carrers, el de Jesús, el raval de Martí Folguera i el carrer de les Barreres, amb una esplèndida tribuna a la cantonada.

## Referències

* ↑ Amigó Anglès, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 294-295. ISBN 8486387655.
* ↑ Sardà Ferran, Jordi (et al.) (eds.). Fets urbans: guia d'arquitectura de Reus 10: pel centre. Reus: Ajuntament de Reus; COAC, 2024, p. 71. ISBN 9788409559398.
# St. Charles (Dakota del Sud)

St. Charles és una concentració de població designada pel cens dels Estats Units a l'estat de Dakota del Sud. Segons el cens del 2000 tenia 19 habitants.

## Demografia

Segons el cens del 2000, St. Charles tenia 19 habitants, 8 habitatges, i 5 famílies. La densitat de població era de 38,6 habitants per km².
Dels 8 habitatges en un 37,5% hi vivien nens de menys de 18 anys, en un 50% hi vivien parelles casades, en un 0% dones solteres, i en un 37,5% no eren unitats familiars. En el 25% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3.
Per edats la població es repartia de la següent manera: un 31,6% tenia menys de 18 anys, un 5,3% entre 18 i 24, un 31,6% entre 25 i 44, un 15,8% de 45 a 60 i un 15,8% 65 anys o més.
L'edat mediana era de 40 anys. Per cada 100 dones de 18 o més anys hi havia 160 homes.
La renda mediana per habitatge era de 13.125 $ i la renda mediana per família de 6.250 $. Els homes tenien una renda mediana de 0 $ mentre que les dones 18.750 $. La renda per capita de la població era de 6.033 $. Entorn del 100% de les famílies i el 75% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Charles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- St. Charles». American Fact Finder. Oficina del Cens dels Estats Units, 12-01-2010.
# Leif Hansson

Leif Hansson (Ystad, Comtat d'Escània, 12 de març de 1946) va ser un ciclista suec que competí a la dècada de 1970. Del seu palmarès destaca la medalla de bronze al Campionat del Món de contrarellotge per equips de 1973. Va participar en dues edicions dels Jocs Olímpics.

## Palmarès

* 1971
** Campió de Suècia en contrarellotge per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# APH

APH té els següents significats:
* Australian Parliament House, seu del Parlament australià a Canberra
* Física aplicada (del seu nom en anglès Applied Physics), part de la Física que s'interessa per les tecnologies
* Alta pressió hidroestàtica, tecnologia usada per al processament d'aliments
* APh també és l'acrònim de L'Année philologique, bibliografia anual sobre estudis referits a Grècia i Roma clàssiques
* APh també és l'acrònim d'Annals of Pharmacotherapy, revista científica en anglès sobre farmacologia
# 657 aC

El 657 aC fou un any del calendari romà prejulià. A l'Imperi Romà, era conegut com a any 97 ab urbe condita. L'ús del nom «657 aC» per referir-se a aquest any es remunta a l'alta edat mitjana, quan el sistema Anno Domini esdevingué el mètode de numeració dels anys més comú a Europa.

## Esdeveniments

* Segons la llegenda, un grup de colons grecs de Mègara encapçalats per Bizant funden la ciutat de Bizanci a la riba europea del Bòsfor.

## Referències

* ↑ Asimov, 2011, p. 13–15.

## Bibliografia

* Asimov, I. Constantinopla: El imperio olvidado (en castellà). 3a edició. Alianza Editorial, 2011. ISBN 978-84-206-5281-8.
# Acord de Praga

L'acord de Praga és el nom donat a un document elaborat el 2002 pel jugador d'escacs estatunidenc Yasser Seirawan, amb l'ajut de Bessel Kok, per tal de reunificar el títol de Campió del món d'escacs, que va ser objecte d'un cisma iniciat per Garri Kaspàrov el 1993.
L'acord planejava organitzar:
* Un matx entre el campió mundial d'escacs clàssic Vladímir Kràmnik i el jugador que guanyés el prestigiós torneig d'escacs de Dortmund;
* Un matx entre el campió del món de la FIDE Ruslan Ponomariov i el número u del món, Garri Kaspàrov, que se celebraria el setembre de 2002 a Ialta.
Els guanyadors d'aquests dos esdeveniments haurien de disputar un matx pel títol de Campió del món reunificat el novembre de 2003, posant així fi al cisma.
Els protagonistes van arribar a un preacord sobre aquesta proposta el maig de 2002. No obstant això, Ruslan Ponomariov es va negar finalment a signar el contracte per al seu matx contra Garri Kaspàrov, cosa que va posar fi a aquest intent de reunificació.
Va caldre esperar fins a l'any 2006 per tal que finalment se celebrés a Elistà el matx de reunificació entre el campió del món de la FIDE, Vesselín Topàlov, i el campió del món clàssic Vladímir Kràmnik, que fou guanyat pel segon.

## Referències

* ↑ «Nota biogràfica de Yasser Seirawan» (en anglès). Chessgames.com. [Consulta: 13 desembre 2010].

## Enllaços externs

* Prague Chess Unity Plan (anglès)
* FIDE cancels world championship match (anglès)
# Abu Righal

Abu-Righal —àrab: أبو رغال, Abū Riḡāl— és un personatge llegendari àrab d'època pre-islàmica identificat bé amb un membre de la tribu dels Thamud que hauria sobreviscut al càstig diví que va eliminar tota aquesta tribu, bé a un home dels Thaqif que va guiar l'expedició d'Abraha contra la Meca però que hauria mort abans que aquesta no arribés al seu destí.

## Abu-Righal, de la tribu de Thamud

La tribu de Thamud fou eliminada quan es negà a obeir el profeta Sàlih, quan aquest els manà pregar Déu. Segons la primera de les tradicions, tot i que Abu-Righal s'hauria salvat perquè quan va passar el desastre que eliminà la seva tribu era a la Meca, en sortir-ne una pedra li hauria caigut al cap des del cel i l'hauria mort.

## Abu-Righal, de la tribu de Thaqif

Una altra tradició islàmica l'identifica amb la persona que va guiar Abraha, governador aksumita del sud d'Aràbia, en la seva expedició contra la Meca. L'expedició, que hauria tingut lloc l'any conegut com l'Any de l'Elefant, que també seria l'any del naixement del profeta Muhàmmad, fou un fracàs. En aquest context, Abu-Righal hauria mort abans que l'exèrcit d'Abraha arribés a la Meca, en un lloc entre aquesta ciutat i Taïf, conegut com al-Mughammas.

## Abu-Righal, recaptador d'impostos

Segons una tercera versió, que uneix elements de les dues anteriors, Abu-Righal hauria estat assassinat per ser un injust recaptador d'impostos injust, en el mateix lloc d'al-Mughammas.

## Tomba d'Abu-Righal

Abu-Righal hauria estat enterrat allà on fou mort, a al-Mughammas, i hauria esdevingut costum apedregar la seva tomba.

## Referències

* ↑ «Abū Righāl» (en anglès). Encyclopaedia of Islam. Brill Online. [Consulta: 31 desembre 2012].
* ↑ Abdul-Rahman, Muhammad Saed. The Meaning And Explanation Of The Glorious Qur'an (en anglès). MSA Publication Limited, 2003, p. vol.3, p.293. ISBN 1861794800.
* ↑ Larsson, Göran. Ibn García's Shuʻūbiyya Letter: Ethnic and Theological Tensions in Medieval Al-Andalus (en anglès). BRILL, 2003, p.185. ISBN 9004127402.
* 1 2 3 Ehsan Yar-Shater (Bibliotheca Persica). The Sasanids, the Byzantines, the Lakmids, and Yemen (en anglès). 5. Albany: State University of New York Press., 1999, p. 223. ISBN 791443566.
* 1 2 Stetkevych, Jaroslav. Muhammad and the Golden Bough: Reconstructing Arabian Myth (en anglès). Bloomington: Indiana University Press, 1996, p. 38. ISBN 0253332087.
# Aelia (cràter)

Aelia és un cràter sobre la superfície de (4) Vesta. El nom va ser adoptat per la UAI el 28 de febrer de 2012 i fa referència a Aelia Oculata una verge vestal; fa un diàmetre de 4.34 km i s'hi troba a les coordenades planetocèntriques de 7° 32′ N, 151° 22′ E.

## Referències

* ↑ "Aelia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Wildfang,Robin Lorsch. Routledge. Rome’s Vestal Virgins: A study of Rome’s Vestal priestesses in the late Republic and early Empire, 2006.
# Liausson

Liausson és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Agulletes de bruixa

Agulletes de bruixa, curripeus, cargola cicutària, rellotges (Erodium cicutarium), és una espècie de planta herbàcia anual, i en climes càlids biennal, dins la família geraniàcia. És nativa de la conca del Mediterrani, també es troba a tots els Països Catalans. Al segle xviii va ser introduïda a Amèrica del Nord, on ha passat a ser una planta invasora particularment als deserts i praderies àrides del sud-oest dels Estats Units. Diverses espècies de formigues en cullen les llavors.

## Descripció

Planta herbàcia de 5 a 60 cm d'alt. El seu estadi inicial és acaule (sense tija). Fa una roseta basal de fulles compostes de 3 a 20 cm amb els folíols ovats o pinnatipartits. Pètals de 4 a 11 mm rosa o més o menys purpuris. Els fruits (mericarps) són pilosos amb el bec d'1 a 7 cm. En climes prou càlids es pot trobar florida gairebé tot l'any.
Tota la planta és comestible si es cull jove.
Els mericarps secs impulsen explosivament les llavors.

## Referències

* ↑ «Diccionari de la llengua catalana». [Consulta: 4 març 2023].
* ↑ «Diccionari normatiu valencià». [Consulta: 4 març 2023].
* ↑ Mensing, S; R Byrne «Pre-mission invasion of Erodium cicutarium in California». Journal of Biogeography. Blackwell Science Ltd, 25, 1998, pàg. 757–762. DOI: 10.1046/j.1365-2699.1998.2540757.x [Consulta: 10 juny 2007].
* ↑ Stampe, NE «Self-burial behavioiur of Erodium cicutarium seeds». Journal of Ecology. British Ecological Society, 72, 1984, pàg. 611-620 [Consulta: 10 juny 2007].
* ↑ Harmon, GD; NE Stamp «Effects of postdispersal seed predation on spatial inequality and size variability in an annual plant, Erodium cicutarium (Geraniaceae)». American Journal of Botany. Botanical Society of America, 79, 3, 1992, pàg. 300–305. DOI: 10.2307/2445019 [Consulta: 10 juny 2007].
* ↑ Evangelista, D; S. Hotton and J. Dumais «The mechanics of explosive dispersal and self-burial in the seeds of the filaree, Erodium cicutarium (Geraniaceae)». Journal of Experimental Biology. The Company of Biologists, 214, 2011, pàg. 521–529. DOI: 10.1242/jeb.050567 [Consulta: 19 març 2011].

## Bibliografia

* Edible and Medicinal Plants of the West, Gregory L. Tilford, ISBN 0-87842-359-1
* Honey Plants of North America, John H. Lovell, 1926